Rikunarita-ORG/Wikinium huggingface dataset:
# Kuvait

**دولة الكويت
Dawlat al-Kuwayt
Lýðveldið Kuvait**|

|  |  |
| --- | --- |
|  (Flagg Kuvait) |  (Skjaldarmerki Kuvait) |

 |
| Tjóðarslagorð: Onki |
| Tjóðsangur: *Al-Nasheed Al-Watani* |
|  |
| **Alment mál** | Arabiskt |
| **Høvuðsstaður** | Kuwait býur |
| **Emír** | Mishal Al-Ahmad Al-Jaber Al-Sabah (مشعل الأحمد الجابر الصباح) |
| **Forsætisráðharri** | Mohammad Sabah Al-Salem Al-Sabah (محمد صباح السالم الصباح) |
| **Fullveldi** | 19. juni 1961 (frá Stóra Bretlandi) |
| **Vídd**  - tilsamans  - vøtn (%) |   17 818 km² 0 % |
| **Íbúgvar**  - tilsamans 2022  - tættleiki |   4 294 621 200,2/km² |
| **Gjaldoyra** | Kuvaitiskur dinarur (KWD) |
| **Tíðarøki** | UTC +3 |
| **Økisnavn á alnetinum** | .kw |
| **Telefonkota** | `+965` |
|  |

**Lýðveldið Kuvait** (arabiskt; دولة الكويت ella *Dawlat al-Kuwayt*) er eitt lítið land í Miðeystri. Høvuðsstaður er Kuwait City, og londinum hevur umleið 3,5 millionar íbúgvar. Í vestri hevur Kuvait mark við Saudi-Arabia, í norðri við Irak, og í suðri er Persaflógvi.

Á føroyskum verður landið við hvørt stavað Kuveit, men eftir føroyskum stavsetingarreglum eigur tað at verða stavað Kuvait.

## Søga

Í 1990 tók Irak Kuvait. Innrásin var atvold til Flógvakríggið, tá ið altjóða herlið við USA á odda róku irakar norður um aftur markið.

## Búskapur

Stórar oljukeldur hava gjørt Kuvait ovurríkt, og oljuídnaður er høvuðsvinna. Áðrenn olja varð funnin har í 1940-árunum, var landið fátækt og lítið framkomið. Men stóri oljuútflutningurin hevur gjørt tað til eitt av ríkastu londum í heiminum. Ovurstóra ríkidømið í Kuvait sæst aftur í til dømis dýrum bilum og stórsligum byggingum sum vatntornunum í høvuðsstaðnum.

Irakska innrásin var sonn vanlukka fyri Kuvait. Tá ið irakar tóku seg aftur, settu teir eld á nógvar oljubrunnar, og hetta fekk álvarsligar avleiðingar fyri alt har um vegir og búskap landsins. Nógv olja rann í havið, og fuglur og sjódýr doyði. Nógv spreingievni og óbrostnar minur lógu eftir í oyðimørkini. Enn er ikki liðugt at rudda upp eftir flógvakríggið.

## Fólkið

Lívskorini eru góð; fólkið rindar ikki skatt, og skúlagongd, sjúkraviðgerð og mangar aðrar samfelagsveitingar eru ókeypis.

## Landafrøði

Kuvait er innast í Persaflógva. Landið er lítið, og meginparturin er oyðimørk.

## Keldur
# Qatar

**Katar**|

|  |  |
| --- | --- |
|  (Flagg Katar) |  |

 |
| Tjóðarslagorð: |
| Tjóðsangur: *As-Salām al-ʾAmīrī* |
|  |
| **Alment mál** | Arabiskt |
| **Høvuðsstaður** | Doha |
| **Emir** | Tamim ibn Hamad Al Thani |
| ' |  |
| **Fullveldi** | 3. september 1971 (frá Stóra Bretlandi) |
| **Vídd**  - tilsamans  - vøtn (%) |   11 586 km² 0 % |
| **Íbúgvar**  - tilsamans 2023  - tættleiki |   2 532 104 /km² |
| **Gjaldoyra** | QAR |
| **Tíðarøki** | UTC +3 |
| **Økisnavn á alnetinum** | .qa |
| **Telefonkota** | `+974` |
|  |

**Katar** ella **Qatar** (alment دولة قطر) er langt nes, sum gongur út í Persaflógva. Veðurlagið er heitt og turt, og næstan alt landið er oyðimørk. Oljuvinnan er høvuðsvinnan. Fyri ikki at hava púra eintáttað vinnulív og gerast ov bundin at oljuni, eru myndugleikarnir farnir at stuðla landbúnaði og fiskivinnu. Í 1940-árunum heittu smá oljulond sum Katar og Kuveit á fólk í øðrum londum í Miðeystri og í Asia at koma til sín at arbeiða í oljuvinnuni, ið vaks skjótt hesa tíðina, tí at teirra egna verkamegi var alt ov lítil. Í Katar eru til dømis fremmand verkafólk fjølmentari enn katarska fólkið.

Forseti í emirríkinum Qatar er síðan 2013 áttandi emir Tamim ibn Hamad Al Thani (تميم بن حمد بن خليفة آل ثاني).

## Slóðir úteftir

* Almenna heimasiðan (diwan.gov.qa): á enskum, á arabiskum

## Keldur